สหรัฐจับตาดูสถานการณ์ความรุนแรง ในช่วงเลือกตั้งในอัฟกานิสถาน
รัฐบาลสหรัฐกำลังจับตาดูสถานการณ์ความรุนแรง และความตึงเครียดที่เพิ่มขึ้นในช่วงการเลือกตั้งในอัฟกานิสถานเมื่อสัปดาห์ที่แล้วอย่างใกล้ชิด
ในการให้สัมภาษณ์ต่อสถานีโทรทัศน์ CNN พลเรือเอกไมค์มุลเล่น ประธานคณะผู้บัญชาการทหารสหรัฐระบุว่า สถานการณ์ในอัฟกานิสถานร้ายแรง และกำลังเสื่อมทรุดลงเรื่อยๆในขณะเดียวกัน ผลการสำรวจความคิดเห็นประชาชนอเมริกัน ที่จัดทำโดยหนังสือพิมพ์วอชิงตันโพสต์และข่ายงานโทรทัศน์ABC เปิดเผยว่า มากกว่า 50% ของกลุ่มตัวอย่างคิดว่าสงครามในอัฟกานิสถานนั้น ไม่คุ้มกับการเข้าร่วมต่อสู้ซึ่งกระแสการสนับสนุนที่ลดลงนี้ ได้ก่อให้เกิดความกังวลต่อนายทหารระดับสูงของสหรัฐ พลเรือเอกมุลเล่นซึ่งเคยเป็นทหารผ่านศึกเวียดนามกล่าวว่าเขาตระหนักดีถึงความสำคัญอย่างยิ่งยวดของการสนับสนุนจากประชาชนอเมริกัน ต่อสงครามในอัฟกานิสถานและไม่ว่าจะในสงครามใดก็ตาม อย่างไรก็ตาม นายทหารผู้นี้ได้เน้นย้ำว่ารัฐบาลสหรัฐมียุทธวิธีใหม่ในอัฟกานิสถานและกำลังก้าวหน้าไปด้วยดีและว่าการคุกคามของกองกำลังติดอาวุธในอัฟกานิสถานนั้นหนักหนาเกินกว่าที่กองทัพสหรัฐจะถอนกำลังออกมา พลเรือเอกมุลเล่นกล่าวว่าอัฟกานิสถานมีความเปราะบางมาก ที่จะถูกกลุ่มทาลีบันและกลุ่มผู้ฝักใฝ่ความรุนแรงเข้าครอบครองอีกครั้งและเขาไม่คิดว่าการคุกคามดังกล่าว กำลังคลี่คลายลงผู้ก่อการร้ายยังคงมีแผนต่อต้านสหรัฐ และมองว่าอเมริกันคือคนที่พวกเขาต้องการสังหารให้มากที่สุดเท่าที่จะทำได้ ในปีนี้รัฐบาลสหรัฐชุดประธานาธิบดีโอบาม่า สั่งเพิ่มกำลังทหารหลายพันคนในอัฟกานิสถานคาดว่าในเวลาอีกไม่กี่สัปดาห์ พลเอก Stanley McChrystal ผู้บัญชาการกองทัพสหรัฐในอัฟกานิสถานคนใหม่จะยื่นรายงานการประเมินสถานการณ์อย่างเป็นทางการต่อรัฐบาลสหรัฐ ซึ่งคาดว่าจะเป็นรายงานที่ก่อให้เกิดการหารือเรื่องจำนวนทหารในอัฟกานิสถานต่อไป อีกด้านหนึ่ง วุฒิสมาชิกจอห์น แมคเคนหนึ่งในคณะกรรมาธิการด้านกำลังรบของวุฒิสภาสหรัฐ ให้สัมภาษณ์กับข่ายงานโทรทัศน์ ABCว่าจำเป็นต้องส่งทหารชุดใหญ่ เข้าไปเพิ่มในอัฟกานิสถาน และว่าพลเอก McChrystal ควรจะใช้วิธีการแข็งกร้าวทางทหาร ดังเช่นที่พลเอก Petraeus เคยใช้ในอิรัก วุฒิสมาชิกแมคเคนกล่าวว่าวิธีการที่นำมาใช้จะทำให้ทราบถึงกำลังพลที่ต้องการจากนั้นวุฒิสภาจะอภิปรายในเรื่องนี้ ก่อนที่ประธานาธิบดีสหรัฐจะตัดสินใจในขั้นตอนสุดท้าย ความมั่นคงปลอดภัยคือส่วนหนึ่งใน 3ยุทธวิธีที่รัฐบาลสหรัฐนำมาใช้กับสถานการณ์ในอัฟกานิสถาน โดยอีก 2 ส่วนคือกระบวนการทางการเมืองและการสนับสนุนการพัฒนา อดีตนายพลปลดเกษียณ Karl Eikenberry ฑูตคนใหม่ของสหรัฐประจำอัฟกานิสถาน กล่าวกับรายการโทรทัศน์ Meetthe Press ว่าการเลือกตั้งประธานาธิบดีในอัฟกานิสถานเมื่อสัปดาห์ที่แล้วเป็นเหตุการณ์สำคัญในประวัติศาสตร์มีผู้ออกเสียงจำนวนมากถูกข่มขู่จากสมาชิกกลุ่มทาลีบัน อดีตนายพลผู้นี้กล่าวว่าเหตุการณ์ดังกล่าว แสดงให้เห็นว่าชาวอัฟกันต่างตื่นเต้นที่จะได้มีส่วนร่วมในการเลือกรัฐบาลควบคุมประเทศและมีอำนวจอธิปไตยอีกครั้ง การรณรงค์หาเสียงเลือกตั้งเมื่อ 2เดือนที่ผ่านมาเป็นปรากฎการณ์สำคัญทางการเมือง ที่ไม่เคยเกิดขึ้นมาก่อนในอัฟกานิสถานก่อนหน้านี้ ฑูตสหรัฐEikenberry กล่าวต่อสถานีข่าว CNN ว่ายังคงไม่มีตัวเลขผู้ออกมาใช้สิทธิออกเสียงเลือกตั้งแน่นอนและว่าการข่มขู่ของกลุ่มทาลีบันมีผลพอสมควร โดยเฉพาะทางภาคใต้ของอัฟกานิสถาน